ming030890/wiki-yue-high-quality huggingface dataset:
簡化字

簡化字（粵拼：gaan2 faa3 zi6），又稱簡體中文、簡化中文，粵語又有簡筆字、簡體字、減筆字之稱，係1960年代中華人民共和國喺中國共產黨主導下所作嘅漢字簡化標準，而相對於傳統漢字（繁體中文）。
由於當時中國文盲較多，1956年《漢字簡化方案》發表，幾年研究之後，1964年發表《簡化字總表》。之後字表雖然有啲變動，但基本沿襲呢份《總表》，喺中國大陸、星加坡、馬來西亞成爲簡化字嘅官方標準。
喺《總表》入面總共收咗2274隻簡化字同14個簡化偏旁，分4部分：第一表收350字，係唔做得簡化偏旁嘅簡化字；第二表收132字同埋14個簡化偏旁，係做得簡化偏旁嘅簡化字；第三表係參照第二表整出來嘅類推簡化字，收1753字；最後係附錄，收錄從《第一批異體字整理表》中慣常視作簡化字嘅規範字，有39隻。
1971年，中華人民共和國取代咗中華民國喺聯合國嘅席位。自此，簡體代替繁體成為聯合國嘅官方文書之一。踏入21世紀，隨住中華人民共和國影響力日增，外國人學中文時用嘅字逐漸變成以簡體為主。
而家一般將簡化字嗌做簡體字，其實正稱係「簡化字」，「簡化字」呢個名專指呢套官方標準，而簡體字有時可以指過去民間沿用嘅簡筆俗字，而家則又可以指「簡化字」。一般人講嘢無呢種區分，意識唔到呢啲名之間有唔同嘅學術定義。既然「簡化字」出咗來，中華人民共和國就將原先嘅傳統漢字嗌做繁體字，而中華民國方面則將自己定嘅漢字標準嗌正體字，同簡化字相對。

簡化字、簡體字、簡筆字之別
簡化字：公佈於中華人民共和國1964年，以1986年修訂嘅《簡化字總表》為準，係中華人民共和國官方之稱，對應住未簡化嘅「繁體字」。
簡體中文：以呢份《總表》做官方標準嘅中文書寫、印刷系統。
簡筆字：指史上古已有之、歷代通行嘅筆簡俗字，以「簡筆嘅異體字」爲準，有別於簡化字中嘅類推同整理。譬如，「体」字古為「體」嘅俗字。《小學》嗌做「省文」，日本嗰邊嗌做「略字」。
簡體字：有廣義、狹義之分；廣義上相當於簡筆字（民間俗字），狹義上指官方標準嘅簡化字。

支持
簡化字筆劃比傳統字簡單，將簡化字正式定為標準，原意係為咗短期內提升中國大陸識字率，有利書寫同推廣中文。等細路仔都無需嘥記憶力喺筆繁嘅字度，加快學童嘅學習進度。[未記出處或冇根據]

批評
2015年，喺中國大陸新浪網一項網上調查，77%人反對漢字繼續簡化，58.8%人鍾意繁體字。有人將簡化字叫做「殘體字」，批評簡化字殘缺不全。
中國兩會有時會出現同繁簡文字有關嘅討論，有人提倡恢復繁體字教育。
因簡化而合併嘅字，有時會造成混亂，增加負擔。一啲字簡化後變得字形相近，一啲變成一字多意。好多電腦軟件用機械翻譯將簡體轉繁體就成日搞到出錯，因為有啲簡化字一個字對應幾個傳統字。
簡單

簡單（粵拼：gaan2 daan1 | 英文：simplicity）係一種特性。一個簡單（複雜性低）嘅系統會部份嘅數量少，唔同部份之間互動都少，所以是但搵兩個部份，佢哋之間嘅互動淨係會受少數因素影響，於是成個系統嘅行為就容易用簡單嘅法則一句講嗮。簡單嘅相反係複雜。
簡嘉明

簡嘉明係香港親中派填詞人。
佢中學時期就讀香港真光中學，大學期間主修文學，對音樂同歌詞開始產生興趣，其中比較鍾意王傑嘅作品，後來成為填詞人。佢曾經喺座談會分享入行的心路歷程，透露過初期遭遇被唱片公司忽視、作品被反覆要求修改。後來做咗溫拿樂隊主要填詞人之一，譚詠麟係佢合作最多嘅歌手，其他多年來佢合作過嘅歌手包括陳慧琳、盧冠廷、杜麗莎、溫拿樂隊、關淑怡、李幸倪、泳兒、趙浚承、陳逸璇等。
佢亦創作過多本書籍、散文等，例如《我要填詞》同《溫拿50》，仲寫過《大公報》嘅專欄「竹門日語」同「簡飲擇食」。

爭議
佢曾經為親中派香港再出發大聯盟嘅主題曲《再出發》填詞，亦因此備受連登網民批評，話佢嘅政治立場有問題，甚至質疑佢以前教中文同文學時毫無教學熱誠。
簡單多邊形

簡單多邊形，多邊形一種。佢所有邊都唔會用自己相交，亦唔會有窿。通講多邊形都指簡單多邊形，唔使寫「簡單」。
個形內部圍起叫面，面度得到面積。
簡單機械

簡單機械（英文：Simple machine），係最基本同埋結構簡單嘅機械，改變力嘅方向同程度，亦可以慳時間。文藝復興時期，簡單機械定義做下面六個類型：
槓桿
輪軸
轤轆
斜面
楔
螺旋

概論
睇埋：機械
早喺公元前 2 世紀，古希臘數學家阿基米德（Archimedes）經已有喺度思考「機械嘅組成元素」嘅諗頭，佢認為槓桿、滑輪、同螺旋係最簡單嘅機械，而且用呢三隻機械就可以砌嗮所有「可能存在嘅機械」出嚟，而佢及後嘅古希臘思想家仲有對佢嘅諗法做添加。打後 19 世紀德國機械工程師法蘭斯·烏勞斯（Franz Reuleaux）研究咗 800 種基本嘅機械，佢指出，古典嘅簡單機械可以分做槓桿、滑輪、輪軸、鈄面、楔同螺旋六種。
簡單機械嘅共通點係冇任何識郁嘅組成部份，主要用途係改變一股力嘅方向或者大細：
槓桿（lever），指一條剛硬、其中一個點以某啲方式固定咗嘅長條。如果有股力施落去枝槓桿嘅其中一端，另外一端就會有股向相反方向嘅力。現實例子有單車嘅手柄－一個踩單車嘅人能夠用手施力落去個手柄度，令到單車嘅前轆轉向。
輪軸（wheel and axle）由一個轆同一條軸組成，呢兩個元件之間通常靠啤令或者鉸接住，當枝軸轉嗰陣，個轆就會跟住轉。現實例子有車轆同埋多種嘅交通工具嘅轆。
滑輪（pulley），指用個轆嚟帶動繩或者纜等嘅長條，當個轆旋轉嗰時，能夠令到接駁咗喺條繩或者纜上面嘅物體郁動－由旋轉嘅力嗰度產生直線嘅郁動。現實例子有纜車嘅絞盤筒－喺纜車行駛嘅兩個點嘅尾端嗰度各有一個滑輪帶動一條鋼纜，而當兩個滑輪旋轉嗰時，吊喺條鋼纜上嘅列車就會跟住郁。
斜面即係打斜咗嘅平面，可以幫人用少啲力將一件物體由低位移上去高位嗰度。
楔（wedge），橫切面形狀呈三角形，一邊闊一邊尖，兩個側邊都係斜面。當尖嗰面撞落去一樣嘢嗰度，就比較容易將樣嘢破開兩邊。斧頭嘅頭就係一個典型嘅楔。
螺旋係指一枝有螺旋條紋嘅桿，當枝桿旋轉嗰陣，就會令成枝桿向前或者向後郁－將旋轉嘅力轉做以直線施嘅力。螺絲就係一個典型嘅螺旋。
簡單機械嘅圖解槓桿；例子：蹺蹺板槓桿；例子：蹺蹺板 輪軸；例子：車轆輪軸；例子：車轆 滑輪；例子：纜車滑輪；例子：纜車
鈄面；例子：用嚟俾輪椅上落嘅鈄面鈄面；例子：用嚟俾輪椅上落嘅鈄面 楔；例子：斧頭楔；例子：斧頭 螺旋；例子：螺絲螺旋；例子：螺絲
簡單機械曾經俾人認為係所有機械嘅基本組成元素，所有複雜嘅機械都係由簡單機械組成嘅，例如單車就用咗槓桿（個手柄）、輪軸（兩個轆）同埋滑輪（條單車鏈）嘅原理，而好似單車呢啲由多種簡單機械砌出嚟嘅機械有陣時會俾人稱為複合機械。不過現代工程學經已得知，齋靠呢六種簡單機械係唔足以砌嗮所有現代機械出嚟嘅。
簡單英文維基百科

簡單英文維基百科係維基百科協作計劃嘅簡單英文版，由非牟利組織──維基媒體基金會維持負責。家下係各語言嘅維基百科計劃中，規模排名響50名以內（跟文章數量計），有超過20萬篇文。
簡化性質

簡化性質（英文：reduced properties）係熱力學計數有陣時會用到嘅一個概念。一隻流體嘅簡化性質係一柞狀態變數除以嗰隻流體喺臨界點嗰陣嘅相應變數數值。
例如簡化壓力（）就係：
當中  係隻流體處於嘅壓力，而  就係隻流體喺臨界點嗰時嘅壓力。
簡單圖

圖論裏頭，簡單圖係冇啲檠係多重嘅亦冇loop嘅無向圖。
一隻簡單圖即係一隻有序對 ，其中係隻有限集畀綟而係隻檠集。集係子集畀嘅兩元素子集，即每條檠就係一隻集畀兩粒綟。
一隻簡單圖有隻綟嘅可以因此最多有條檠。如果所有啲檠都存在，隻圖就變成完全圖。
如果額外提供有值喺圖檠上高（例如距離），就變成啲檠嘅權重（或者喊做評價），而隻圖即屬於加有權畀檠嘅圖。
花生油

花生油，係用花生煉嘅食油，色澤橙中帶黃，有好勁嘅花生味，適合高溫煮炸同各種煮法，係中國同東南亞比較常用嘅食油。
花生油含不飽和脂肪酸80%以上（其中含油酸41.2%，亞油酸37.6%），重含有軟脂酸、硬脂酸同花生酸噉嘅飽和脂肪酸19.9%、維他命E、A、B1、B2、葉酸同埋大量嘅鋅、鈣、磷、鐵等微量元素，人體需要嘅42種營養素，花生就有37種。
花生醬包

花生醬包（英文：Peanut butter bun）係香港式包，用花生醬做餡。香港比較少餅舖會賣，反而海外唐人街會比較常見。
花生醬曲奇

花生醬曲奇（英文：Peanut butter cookie）係種曲奇，特色係落咗啲花生醬，起源自加拿大，1910年代開始出現。
花瓣雨

《花瓣雨》係臺灣歌手童安格出嘅第十一張專輯。喺1990年1月1號由台灣環球唱片發行。

簡介
呢隻碟收錄咗11隻歌。
花生漫畫

《花生漫畫》（英文：Peanuts）係一本以搞笑嚟做題材嘅美國漫畫，由美國漫畫家查爾斯·舒爾茨（英文：Charles M. Schulz）（舒爾茲）所畫，曾經翻譯成21種唔同嘅語言，喺超過2600份報紙中刊登，喺75國有3億5000萬個讀者。
呢部長篇漫畫喺1950年10月2號開始發行，連載咗50幾年，17,897幅漫畫。「黃金時代」只有短短15到20年（1950年代中至1970年代初），而且即使喺1970年代，《花生漫畫》嘅質量都有明顯下降嘅跡象。1980年代，《花生漫畫》故事情節已經好少再有亮點，漫畫十足雞肋一樣。去到90年代就更加唔使講。
1999年11月左右，77歲嘅舒爾茨因病入院，佢嘅身體狀況已經唔再容許佢繼續畫漫畫。佢喺出院之後仍然努力嘗試去完成佢最後一輯漫畫嚟到向讀者告別。呢篇告別作最終喺2000年2月13號（亦即係作者死嗰日）面世，而內容僅僅只有三格。
呢部漫畫作品嘅電視動畫版曾經攞過艾美獎（英文：Emmy Awards），而佢嘅假日特輯等等嘅動畫版喺美國廣播公司播出嗰時非常之受歡迎，甚至重流行到全世界。
《花生漫畫》令舒爾茨名成利就，喺佢死後，佢嘅後人仍然繼續享受緊由《花生漫畫》版權所帶嚟嘅各種收入。就喺2006年，《福布斯》雜誌（英文：Forbes）將舒爾兹評為已逝世嘅名人當中，收入最高嘅第三位。

角色
史諾比：一隻狗，鍾意寫書。
查理·布朗：史諾比嘅主人，成日失眠。
露茜·潘貝魯特
拉納斯·潘貝魯特
莎莉·布朗
瑪茜
胡士托 / 糊塗塌客：一隻黃色雀仔
花生糖

花生糖係用花生整嘅糖，響東亞、南亞同中東地區都流行，通常做法係將炒香嘅花生倒落煮熔咗嘅糖攪勻，倒出嚟攤凍後切成一塊塊。
花生醬

花生醬(粵音：faa1 saang1 zoeng3，英文：Peanut Butter)係焗花生磨成嘅醬，可以搽喺包上面。好多地方都好受歡迎。花生醬有啲落油，有啲就唔落油。

史
現代嘅花生醬係美國醫生家樂(Kellogg)1890年發明嘅，佢整畀啲𡁻唔到嘢，又要蛋白質嘅病人食。

整法
整花生醬，首先將焗乾嘅花生仁，用160℃高溫炒30分鐘，跟住剝衣，再加入百分之一到三嘅食鹽、砂糖、油脂。再打碎攪勻。有啲會加入粟米粉、澱粉或其他香料來調味。

種類
花生醬除咗完全打碎之外，亦會加入其他料，等佢有唔同口味。幼滑花生醬係無加料嘅花生醬，而粗粒花生醬係加嗟碎花生。有時重會有蜜糖或者朱古力。

風險
花生醬係同焗花生，會有產生嘅物質，令到某啲人過敏。
花瓶頂

花瓶頂（Fa Ping Teng）係香港嘅山，海拔高273米，喺大嶼山東北。
花瓶頂東坡有嚿大石似花樽（花瓶），所以有呢個名。
西廂奇緣

《西廂奇緣》係香港電視廣播有限公司製作嘅電視劇。
西式煲

西式煲（casserole）係煮西餐用到嘅又大又深嘅煲，既可以放上爐頭，又可以放入焗爐，通常用陶瓷、鑄鐵或者玻璃整。
西弘則

西弘則（1987年2月25號—）係日本足球員，司職中場，效力讚岐卡馬達馬尼。
西德廣播公司

西德廣播公司（德文：Westdeutscher Rundfunk）係德國古隆一間公共廣播電視公司，亦係德國公共廣播聯盟嘅九個加盟公司之一。播出地區係北萊茵–西法倫。
西徑

西徑（英文：Sai Keng）係香港新界大埔區西貢北十四鄉一條村，鄰近企嶺下海沿岸。
西弗里斯文維基百科

西弗里斯文維基百科係一個非弁利網站，由維基媒體基金會運行。
美國內閣

美國內閣 (英文：Cabinet of the United States) 係美國總統嘅主要諮詢機構，通常都係喺白宮內閣室（英文：Cabinet Room (White House)）開會。
美國內閣嘅所有成員都係由總統任命，但係亦都再要由美國參議院同意（除咗兩個之外），先至做得。一般嘅內閣係由26個人組成：副總統、15個主要部門、同埋10個次要部門。不過，呢個隨時都可以由總統自己決定去改。
美國內閣係由總統任命，所以總統隨時都可以換人。呢個概念已經喺1926年美國最高法院嘅案件 Myers v. United States 認定咗。當然，同其他所有美國官員一樣，佢哋都係可以經過彈劾嘅過程嚟被迫落台。相反，根據美國憲法第25條修例，如果內閣成員有大部分都認為美國總統“唔能夠行使佢嘅職權”，就可以將總統嘅職權交畀美國副總統，成為代任總統。
雖然美國憲法並冇指明要成立一個內閣，但係可以由從中嘅意思推斷出嚟。除此之外，美國內閣成員亦係喺美國總統嘅繼承線入面。
美國南部

紅色嗰笪一般俾人分類做美國南部。
美國南部係美國嘅一個區域。
美國司法部

美國司法部（英文：United States Department of Justice），係美國聯邦政府一個行政部門，部長為美國內閣閣員之一。負責嘅任務係保障法律嘅施行、維護美國政府嘅法律利益、保障法律對美國所有公民平等同打擊國內或者跨國犯罪等。美國司法部相當於其他國家嘅司法部或者內政部。
美國商務部

美國商務部（英文：Department of Commerce，簡稱DOC）係美國聯邦政府嘅主要部門之一，主要處理同經濟增長有關嘅事務。
部門嘅主要職責，係幫政府同埋唔同嘅商業部門做決定，所以通常都會收集一啲關於人口嘅數據。個部門嘅目標係維持低失業率、推舉經濟增長同埋可持續發展、同時維持美國喺貿易上嘅國家利益。
部門嘅部長係美國內閣成員之一，所以直接同美國總統匯報。個部門嘅總部係喺華盛頓特區。
美國參議院

美國參議院（United States Senate）係美國國會兩院之一，另一個係眾議院。參議院限定有100位參議員，每個州有兩位。任期六年，每三年改選一次。參議院嘅權力係批准總統嘅人事任命案，總統同另外啲國家簽嘅條約亦要參議院批准。
美國副總統係參議院當然議長，但係平時無投票權，只有平手嗰陣先准投票。
美國史

美國史可以追溯到17世紀頭，英國開始向北美洲東岸殖民，侵佔美洲土著嘅土地。之後因為英國本土壓榨北美殖民地，引發美國革命，1776年7月4號發佈《美國獨立宣言》，脫離大英帝國統治，成立獨立嘅美利堅合眾國。
美國獨立後，積極喺北美洲擴張領土，令領土擴展到北美洲西岸，史稱美國西進運動。
19世紀中，因為美國北部同南部對奴隸制度存廢嘅分歧，當支持廢奴嘅林肯喺1860年當選總統後，南方州份喺1861年脫離聯邦，另組美利堅聯盟國，爆發南北戰爭，最後聯邦贏咗，美國恢復統一。
踏入20世紀，因為第一次世界大戰重創歐洲，令美國國勢開始崛起，不過1920年代尾爆發大蕭條，嚴重影響美國經濟。
第二次世界大戰初期，美國置身事外，但1941年底太平洋戰爭爆發，被逼捲入戰爭，加入同盟國對抗軸心國，最後美國研發出核武，令同盟國打贏仗。
二戰後，美國受到嘅損害遠比歐洲各國低，令美國變成第一大強國。意識形態唔同嘅蘇聯唔想美國獨大，同佢打對臺，引發冷戰，去到1980年代尾蘇聯解體而結束，美國繼續維持住第一大強國嘅地位。
美國劇集

美國劇集，係指由美國拍攝同埋製作嘅電視劇集、網絡劇集。
胥氏

胥（粵拼：seoi1）係唐人姓氏，喺《百家姓》裏頭排第285位。
呢篇胥氏係同姓氏有關嘅楔位文章，重未寫完嘅。麻煩你幫手充實佢。
胡鴻鈞

胡鴻鈞（英文：Hubert Wu Hung Kwan，1990年3月27號—）係香港無綫電視男藝員，亦係位男歌手，屬星夢娛樂旗下。佢係2010年無綫電視歌唱節目《超級巨聲2》亞軍，亦係同年《TVB全球華人新秀歌唱大賽》冠軍。
胤禛

愛新覺羅胤禛（1678年12月13號—1735年10月8號）係大清第五位皇帝，清聖祖康熙帝第四個仔，死後叫世宗憲皇帝，史稱清世宗。因在位年號雍正，又叫雍正皇帝。
胤禛响1722年透過阿哥爭皇位（九子奪嫡）登基，而佢做皇帝嗰陣時，設置軍機處加強皇權，推行攤丁入畝、火耗歸公同埋打擊貪腐嘅王公官吏等一系列政策，對康雍乾盛世嘅延續具有重大作用。
胩

胩（讀卡；carbylamine），又叫異腈（isonitrile；isocyanide），係有機化合物，係異氰基碳化物之總稱。異氰基式爲-NC，胩式爲R-NC。胩同腈都有氰基（C≡N），只差有機部份駁住碳定氮，駁碳係腈，駁氮係胩。
如乙胩式係CH₃-CH₂-NC，丙胩CH₃-CH₂-CH₂-NC。
胭脂

胭脂，化粧品之一，紅色，婦女化粧用，搽上面上紅潤，搽上唇就紅唇。本取紅花之色素。西洋用赭石做胭脂，現今用人工合成，混入種種化學品。
胭脂時時同水粉合稱，胭脂水粉，或稱脂粉，化粧品之代名。胭脂搽得人面紅潤，古時就叫顏色，又或者紅妝。
胭脂為後起字，又寫臙脂。古時就寫焉支，或者燕支。
胡馨儀

胡馨儀（英文：Sammie Hu，1991年9月23號—），藝名短今，係臺灣女藝人，自2015年開始做啦啦隊員，亦有出過寫真書。
蔣宏傑

蔣宏傑（粵拼：zoeng1 wang4 git6；英文：YOYO；1978年5月29號—），係中國大陸女主持人同演員。

經歷
佢同湖南廣播電視台新聞中心主持人魏哲浩結婚。2010年12月13號，佢個女魏語彤出世。2013年，為湖南衛視《我是歌手1》沙寶亮嘅芒果經紀人。2014年，為湖南衛視《我是歌手2》張宇嘅芒果經紀人。
蔣卓嘉

蔣卓嘉（英文：GJ，1984年10月1號—），係臺灣詞曲創作歌手、音樂製作人、結他手、HitFm聯播網台北之音電台DJ。
蔣士銓

蔣士銓（1725年—1785年），字心餘，係大清作家，江西鉛山人。出名作品包括劇曲《第二碑》、《冬青樹》。佢同另外兩位同一時期活躍嘅江南文人袁枚、趙翼一齊畀人叫做「江右三大家」。
蔣孝嚴

蔣孝嚴（1942年3月1號—），原名章孝嚴，台灣政治人物，響廣西桂林出世，係蔣經國同二奶章亞若生嘅私生孖仔入面嘅大佬（又有人話佢係郭禮伯個仔，2020年又有人話佢老豆係王繼春），曾經做過國民黨副主席、立法委員、總統府秘書長、國民黨秘書長、行政院副院長、外交部部長等等。依家佢已經淡出政界，輪到佢個仔蔣萬安做政治人。

細個經歷
蔣孝嚴原本叫章孝嚴，係蔣經國嘅私生仔（又有人話佢係郭禮伯個仔，2020年又有人話佢老豆係王繼春），跟阿媽姓。但響同年八月佢阿媽突然死咗，變相要由舅父章浩若同舅母紀琛養，佢哋重登記成兩兄弟嘅老豆阿媽。響國共內戰期間，佢阿婆帶兩兄弟由桂林落台灣新竹，由阿婆、細舅父章渙若同細舅母章向鳳妹繼續養。佢響嗰度讀咗臺灣省立新竹中學（依家國立新竹高級中學）同埋東吳大學。
之所以佢係蔣經國私生仔呢點有咁多人信，因為佢係跟蔣家族譜改嘅「孝字輩」。
蔣志偉

蔣志偉（英文：Tandon Lal Chaing, Stanley，1954年—）係香港落馬洲中港貨運聯會主席，2007年香港立法會港島選區補選候選人之一 。

貨運業
蔣志偉做緊貨運業，主要關於經落馬洲來往中國大陸同香港兩地嘅貨車貨運。近年佢做咗落馬洲中港貨運聯會主席，致力關注運輸業界嘅權益。

參選立法會
2007年8月，香港立法會港島選區議員馬力病死咗，佢嘅席位需要進行補選。2007年10月25號，蔣志偉開記者會宣佈參選，成為八名候選人之一。蔣志偉參選目的係為咗社會公義，自稱冇政黨包袱。佢參選嘅三大關注範疇包括捍衛基層福利、關注中產權益，同監察政府施政。對於在多次民調中嘅支持度遠遠被兩位知名度較的嘅候選人葉劉淑儀同陳方安生遠遠拋離，佢仍相信自己有機會贏 。
響寄畀港島區選民嘅政綱中，蔣志偉感慨香港社會唔公義，弱勢社群包括香港中產階級，未能分享經濟改善嘅成果，香港政府偏袒大財團、政策傾鈄、乏公平競爭，例如香港燃料重稅，打擊香港運輸同香港物流業，令百萬同業上絕路，司機、乘客同家用燃料用者負重。 更痛心疾首者係政爭同黨爭人士為咗拗民主而荒廢民生。蔣志偉就係要爭番公義。
最後蔣志偉得到 3,518 張選票，係總票數嘅 1.10%，輸咗。得票排名第三，僅次於兩大熱門陳方安生同葉劉淑儀。佢批評今次選舉變成咗政治勢力嘅角力，而唔係挑選有質素嘅候選人，又話會考慮再參選，但不會再揀港島區。
蔣大為

蔣大為（1947年1月22號—），中國歌唱家，天津人。

生平
1966年，喺天津市耀華中學畢業，1968年去內蒙古烏蘭浩特市近郊插隊落戶。1970年參加森林警察文工團。1975年調到中央民族歌舞團做獨唱演員，期間做過中央民族歌舞團團長。
蔣勤勤

蔣勤勤（1975年9月3號—），係中國女演員，籍貫重慶。1994年以全國第一嘅名次考入北京電影學院。1998年畢業後去咗北京電影製片廠工作。
華中

華中係中國其中一個地理大區，由中華民國開始用，嗰時範圍包括江蘇、浙江、安徽、江西、湖北、湖南、四川、南京、上海、重慶、漢口。
雖然中華人民共和國建政後將華中地域分咗畀華東同中南兩區，但因為中南呢個分區無理到南北差異，所以民間仍然會用華中呢個稱呼去形容唔包嶺南嘅中南省份，即係河南、湖北、湖南，有時會計埋華東嘅江西。
華中理工大學

華中理工大學以前係中國湖北武漢一間大學。2000年5月26號，華中理工大學同埋同濟醫科大學、武漢城市建設學院等合併成華中科技大學。

歷史
1953年10月15號，舊嘅武漢大學、湖南大學、廣西大學、南昌大學同華南工學院嘅一啲科系合併組成華中工學院。
1988年1月，改名華中理工大學。
2000年5月，華中理工大學中文名改成華中科技大學，英文名唔改。
菫菜屬

菫菜屬（Viola）係金虎尾目菫菜科嘅一個屬，主要品種係香菫菜（經常畀人誤叫「紫羅蘭」）。
華乃由里

華乃由里 ，係日本嘅一個女藝人同埋配音員。
華人廟宇委員會

華人廟宇委員會（英文：Chinese Temples Committee）簡稱廟委會，係香港政府民政事務局下面嘅諮詢同法定組織，根據香港法例第153章《華人廟宇條例》第7條成立嘅非牟利組織，目標係改善香港嘅華人廟宇嘅經營管理，用現代化公司嘅方式管理。華人廟宇委員會嘅會址喺灣仔皇后大道東213號胡忠大廈34樓。
華人廟宇委員會旗下有華人廟宇基金，收入來源嚟自香港24間廟宇嘅司祝費、解籤費、眾善信嘅香油錢奉獻等。華人廟宇委員會會睇情況，由基金撥款比合適嘅香港華人慈善機構。

委員會成員
華人廟宇委員會成員包括：
主席
民政事務局局長
委員
東華三院輪任主席
陳郁傑博士
鄧立光博士
盧維璋醫生
湯偉奇先生
葉順興女士
馬清煜先生
王晉光教授
華人廟宇委員會嘅執行秘書係黃衞民先生。
華中師範大學

華中師範大學（粵音：waa4 zung1 si1 faan6 daai6 hok6；英文：Central China Normal University或者Huazhong Normal University），簡稱華中師大、華大、華師，係直屬中國教育部嘅綜合性師範大學，係間百年老校，喺湖北省武漢市，屬於211工程院校（卽係重點大學）。

地理位置
間大學位於湖北武漢武昌（洪山區）桂子山南坡，隔離就係武漢東湖，臨近武漢東湖新技術開發區，佔地2000幾畝。佢作為211工程院校，係間重點大學，包含喺中國教育發展戰略入面，專門培養初高中老師、高級專門人才，係國家級嘅重要高校。
蘇茂文

蘇茂文（Sumau；或者叫做加里亞文，Garia）係巴布亞新畿內亞嘅一種語言，屬於跨新畿內亞語系，國際標準代碼SIX。
蘇聯解體

蘇聯解體（俄文：распад СССР）以發生喺1991年12月25日嘅蘇聯總統戈巴卓夫宣佈唔撈為標誌，蘇聯最高蘇維埃第二日通過決議宣佈蘇聯停止存在，立國69年嘅蘇聯從此正式解體。

蘇聯解體嘅原因
喺蘇聯時期，發達嘅重工業同長期嘅軍備競賽雖然拉動咗國內生產總值，掩蓋咗人民生活水準一直毋好嘅現象，但係爾個唔符合人民嘅利益，亦都搞到蘇聯人民唔滿意。第二，高度集中嘅政治體制缺乏民主，幹部階層唔能夠避免日益官僚主義化，號稱代表人民利益嘅黨嘅幹部群體逐漸蛻變成同人民對立嘅特權階層。群眾越來越感受到特權階層同自身利益嘅根本背道而馳，爾種政治體制嘅衰敗同瓦解亦都毋可能避免。
除咗爾尐原因之外，蘇聯從1922年起手實行新經濟政策，列寧對戰時共產主義政策進行改革，並強調更加發揚黨內民主。然而自從1926年史太林當權之後，形成咗高度集中化嘅政治經濟體制。雖然喺呢種體制下蘇聯實現咗工業化，但到咗1950年代，弊端日益暴露，礙住咗蘇聯嘅發展。跟住，赫魯曉夫同勃列日涅夫先後進行咗改革，但佢哋凈系對原有體制進行好細忌修補，冇從根本上徹底改變高度集中嘅政治經濟體制。最明顯嘅就係蘇聯內部嘅特供商店，特供商店入邊充滿著外國名貴同埋蘇聯國內非常之缺嘅商品，專門畀蘇聯嘅特權階級享用。相較之下，大部分蘇聯人民必須忍受劣質、陳舊而且無人想買嘅嘢。呢種體制傾向於犧牲下層人民嘅利益來解決上層權貴嘅問題，從1989年開始，蘇聯由於改革失利同嚴重嘅通貨膨脹，加上切爾諾貝爾核災，開始對下層人民實行進一步嘅緊縮政策，搞到煤礦礦區嚴重消費品短缺，導致長期受壓迫嘅煤礦工人大罷工。
蘇芮專輯

《蘇芮專輯》係台灣歌手蘇芮出嘅第一張專輯。喺1983年6月18號由飛碟唱片發行。

簡介
呢張唱碟收錄咗8隻歌，好多人以為《搭錯車電影原聲大碟》先至係原始版，實際上《蘇芮專輯》先至喺初始版。
蘇胥如塔

蘇胥如塔（梵文：सुश्रुत）係公元前7世紀到前6世紀期間古印度嘅一位醫生，係現存文獻紀錄入面世界頭一位幫病人做手術嘅外科醫生。
蘇芮

蘇芮（Julie Su，原名蘇瑞芬，1952年6月13號—）係臺灣女歌手，以《酒矸倘賣無》一曲聞名。
蒲崗村道體育館

蒲崗村道體育館，香港室內體育館之一，喺黃大仙蒲崗村道一百二十號，另一邊為鳳禮道，英文叫Po Kong Village Road Sports Centre。行政上歸黃大仙區。設施有籃球場、排球場、羽毛球場、壁球場、乒乓球檯、活動室、健身室、兒童遊戲室。

途經公共交通
港鐵觀塘綫鑽石山站A1出口，行10-15分鐘。
蒲州花園

蒲州花園（粵拼：pou4 zau1 faa1 jyun2）係中國廣東廣州一有中西特色建築同埋好多種植物響度嘅植物花園，1996年起好，位置喺南沙區南沙街道港前大道271號（大角山正北邊近獅子洋邊）。
佢係霍英東集團同南沙政府喺1993年一齊合作而起嘅公園，直到1996年起好兼開園。入面睇到好多世界名花、中西式建築，亦可以試到唔同國家啲茗茶同啤酒……尤其喺海邊重可以望到虎門大橋、獅子洋、伶仃洋同埋虎門呢啲地方。喺公園入面重可以望到成座大角山北邊嘅景同埋南嶺塔，喺花園東南邊重有條通道仔去到南沙濱海樂園。
建築風格方面，喺南門附近嗰堆建築專門模仿蘇州園林嚟整，隔籬重有個「水鄉一條街」。而西門附近啲建築都係西式為主。
蒲桃

蒲桃（粵拼：pou4 tou4；學名：Syzygium jambos）；第個名係水蒲桃（seoi2 pou4 tou4）；喺泰文嗰邊成日嗌佢係古代蓮霧（gu2 doi6 lin4 mou6；泰文：ชมพู่น้ำดอกไม้）；佢係桃金娘科蒲桃屬嘅一樖常綠喬木，原產地喺東南亞。喺海南島、中國嘅華南地區同埋東南亞入面都可以搵到佢。

形態
呢樖嘢一般有10m高到，佢嘅樹葉面有好多細嘅腺窿響度，加上佢啲葉係綠色。而樹冠比較大兼好多分枝響度，但樹幹比較短；樹葉係翠綠色兼長嘅圓形革質品種。花一般係白色，開完花之後重識結果，佢啲果喺熟咗嗰陣係黃色。

適應環境
呢樖嘢嘅氣候適應能力都好犀利吓，因為佢鍾意喺乜泥地度生，重好禁（kam1）濕添。不過佢成日鍾意喺河邊同溪邊等距離水邊比較近嘅地區嗰度生，但係佢唔禁旱地同爛地。呢樖嘢嘅抗風能力都幾犀利吓。

生果
呢樖嘢嘅果喺熟咗之後可以摘落嚟食，而味道方面，有小小清香同埋啲甜噉。

藥用價值
維基百科嘅醫學類文章只係提供參考，並唔係醫療意見。閣下如果有任何關於健康嘅問題，請諮詢專業醫護人員。
蒲桃嘅根皮、果皮、核同葉可以用嚟入藥，佢主要有：
蒲氏

蒲（粵拼：pou4）係唐人姓氏，喺《百家姓》裏頭排第269位。

名人
蒲松齡
呢篇蒲氏係同姓氏有關嘅楔位文章，重未寫完嘅。麻煩你幫手充實佢。
蒲松氏比

蒲松氏比（英文：Poisson's ratio），係材料力學同彈性力學嘅名詞。
赤柱馬坑公園

赤柱馬坑公園，香港公園之一，遊樂場之一，喺赤柱馬坑，英文叫Stanley Ma Hang Park，一般叫馬坑公園。公園佔地五公頃，由香港房屋委員會興建同管理。
公園南端近海，有北帝古廟，而北面山上，有觀音寺。

史
馬坑公園一帶，原本係寮屋區，一九九八年拆晒，交畀香港房屋委員會發展，興建馬坑邨、龍欣苑，以及龍德苑。二〇〇一年，房屋委員會原本計劃起盆景主題公園，不過環保團體批評要砍伐太多樹木，而被逼擱置。擱置幾年，房二〇〇八年重新提出，保留原貌為原則，終於開工，二〇一〇年秋落成，並於二〇一一年一月十七號正式啟用。

設計
公園以「保育、教育、休閒」為主題，保留山丘地貌，有蝴蝶園、歷史廊、觀鳥角、健身圍等。
赤柱監獄

赤柱監獄（英文：Stanley Prison）以前叫香港監獄（英文：Hong Kong Prison），係香港最高度設防嘅監獄，喺赤柱東頭灣道99號，1937年1月啟用，由懲教署管理，囚禁被判終身監禁或較長刑期嘅男性囚犯同還押犯人，可以收容1,511人。
太平洋戰爭期間，赤柱監獄攞咗嚟做戰俘拘留營，叫做赤柱拘留營，韞咗大約二千個西洋籍戰俘喺度。
赤柱監獄墳場

赤柱監獄墳場（英文：Stanley Prison Cemetery）係香港一個由懲教署管理嘅墳場，專門用來安葬赤柱監獄嘅死囚，而家喺赤柱海事青年團訓練隊中心後面。死囚嘅墓穴都冇佢哋嘅名，只有一個冧巴做記號。
赤楊屬

赤楊屬（粵拼：cek3 joeng4 suk6；學名：Alnus）係樺木科下面嘅一個屬，有超過卅個品種。
赤柱郵政局

赤柱郵政局（英文Stanley Post Office），係香港而家最古老嘅仍然正常運作嘅郵局，喺赤柱黃麻角道2號，喺1937年起好。喺2009年12月18號被評為香港二級歷史建築。

建築
赤柱郵政局係一間單層建築，面積大約300平方呎。由於郵局起好嗰時係英國國王佐治六世嘅時期，因此郵局裏面嘅兩隻窗嘅窗花上面有白色嘅「GR」圖案。

修復工程
郵政署喺2007年8月中至11月期間為赤柱郵政局進行修復工程，將郵局修復到落成時嘅舊貌，例如拆咗假天花以展示原本嘅橫樑屋頂、人手操作、鑲咗英國皇室（GR字樣）徽章嘅原裝窗花、郵票售賣機、印有英國國王佐治六世標記嘅鑄鐵郵箱，服務櫃台都會回復到懷舊復古嘅設計。
1937年嘅赤柱郵政局
2011年嘅赤柱郵政局
赤柱炮台

赤柱炮台（英文：Stanley Battery），喺香港赤柱半島嘅南端。喺1936年開始起，到1937年7月起好砲台後，東海岸射擊指揮部亦由魔鬼山搬過去，赤柱炮台裝有3支9.2吋大炮，大炮嚟自摩星嶺砲台同歌賦砲台。
香港主權移交後，赤柱炮台被評級為香港一級歷史建築。

史
1930年代尾，英國殖民地政府重視喺香港嘅利益，為咗加強防衞香港島，因此喺島嘅南面海岸線起咗多個炮台，包括舂坎角炮台、黃麻角炮台同赤柱炮台等。起赤柱炮台期間，因為炮台原址同附近一帶都有村民居住，政府喺赤柱大街起咗8間平房嚟安置居民，即而家嘅八間屋。
喺香港保衛戰中，赤柱炮台嘅皇家炮兵團第8重炮兵營同守軍曾經大顯神威，令到侵略香港嘅日本皇軍死傷慘重。1941年12月25號，香港總督楊慕琦下令投降，但係當時赤柱嘅東旅指揮官瓦理士准將未肯定投降情報嘅真假，直至12月26號確認投降令後先投降。之後，喺3年零8個月中，炮台同大炮俾日軍佔用咗，並加以擴建同反過來嚟對付盟軍嘅反擊。
而家赤柱小炮台炮位被評為香港一級歷史建築，而第9、第17、第38同第51座就評為香港二級歷史建築。

現況
而家，赤柱炮台屬於中國人民解放軍駐香港部隊嘅赤柱軍營，係軍事禁區。雖然炮台嘅1號炮床重保留住，但2號同3號炮床已經改咗做赤柱衞星通訊站，有多個衞星碟形天線。
赤柱體育館

赤柱體育館，香港室內體育館之一，喺赤柱，赤柱市場道六號，英文叫Stanley Sports Centre。行政上歸南區。設施有籃球場、排球場、羽毛球場、乒乓球檯、舞蹈室、活動室、兒童遊戲室。
赤水

赤水係中國貴州遵義下轄嘅一個縣級市，有1801平方公里咁大。
譚臣道

譚臣道（英文：Thomson Road）係香港灣仔一條馬路，由莊士敦道近聯發街開始，去到莊士敦道近巴路士街。街名係嚟自前香港庫政司譚臣。
譚芷昀

譚芷昀（英文：Celine Tam，2007年11月22號—），花名7歲小巨肺，係香港人，曾經喺中國新聲代第二季度出場，2017年因為參加《全美一叮》演唱《My Heart Will Go On》而出名。
譚薇

譚薇（1986年12月13號—；藝名小燕子），係金鷹卡通衛視金牌節目主持人、製片人。

簡歷
2013年，為湖南衛視《我是歌手》第一季彭佳慧嘅芒果經紀人。
譚詠怡

譚詠怡（Victoria Tam，1991年—），真名譚蔚敏，係香港𡃁模，女子組合Yogurt Girls成員，俾傳媒叫做「翻版王君馨」。2013年，佢曾經同高鈞賢傳過緋聞。
佢中學讀德蘭中學，之後喺香港公開大學半工讀室內設計高級文憑課程。
譚耀文

譚耀文（英文：Patrick Tam Yiu Man，1969年3月19號—）係香港歌手、電影演員、電視劇演員，家下轉咗去中國大陸發展。
佢參加1988年無綫電視同埋華星唱片合辦嘅第七屆新秀歌唱大賽攞到冠軍入行。佢係梅艷芳第二名入室弟子，但係喺歌壇發展平平。後來喺1993年同無綫電視簽約，轉去戲劇發展。
佢憑電影《野獸刑警》攞到香港電影金像獎同香港電影金紫荊獎最佳男配角獎。

演出作品
呢個表唔完整，歡迎加料。
譚舜而

譚舜而（英文：Tam Shun Yee, Zoe，1991年5月6號—）係香港女子保齡球員。

簡歷
譚舜而早年就讀中華基督教會銘基書院。
2011年7月，譚舜而喺九展香港保齡球城舉行嘅香港國際保齡球公開賽女子組梯級賽決賽，以158:227不敵新加坡嘅 Shayna Ng，攞到亞軍。
2014年9月，譚舜而代表「中國香港」參加南韓仁川舉行嘅2014年亞洲運動會保齡球比賽。
興寧市

興寧喺中國廣東，係梅州市嘅縣級市，叫興寧市。大清時係個縣，叫興寧縣。

山
興寧東有雞靈山。北有大望山。

水
興寧西麓羅岡水，合龍歸水、楊梅砦水，西南流為大河水，又過縣治西為西河，亦名通海河，屈東南到水口鎮，長樂河自西南來會，是為興寧江，東北入嘉應為梅江。西北有杜田河，出江西長寧，西南過杜田汛入龍川。

史
大清興寧縣，舊隸惠州府。雍正十一年改隸嘉應州，有十三都、水口二巡司。
興工街

興工街（英文：Xing Gong Street）喺中國遼東半島大連北沙河口，前身係日本關東州大連市霞町，係沙河口神社所在地，由日本人起，好齊整，東臨西安路（前身大正通）、南臨長興街（前身京町）、西臨新建東街、北臨鞍山路。

特色
街內有朝鮮族教堂、大和族宿舍等特色建築。
興教寺

興教寺 (西安)，係中國陝西西安嘅佛寺。
興教寺 (北廣島)，係日本北海道北廣島嘅佛寺。
興山

興山係中國湖北宜昌一個縣，總面積2328平方公里，人口18萬。
興慶區

興慶區係中國寧夏銀川一個區，總面積648平方公里，人口68萬。
興平

興平（粵拼：hing1 ping4）係中國陝西咸陽一個縣級市，總面積496平方公里，人口61萬。
鄭思榕

鄭思榕，香港親中派政治人物兼中醫界人士。

選舉經歷
喺2021年9月，佢經指定團體提名(港區世界中聯理事協會)成為香港特别行政區選舉委員會中醫界委員。
鄭愷

鄭愷（簡化字：郑恺，粵拼：zeng6 hoi2，1986年4月17號—）係中華人民共和國男演員同主持人，2020年同演員苗苗（中文：苗苗 (演员)）結婚。
鄭恩地

鄭恩地，係大韓民國嘅一個女藝人同埋歌手。
鄭慕智

鄭慕智，GBM，GBS，JP（1950年—）係香港建制派（親中陣營）政治人同教育界人士，亦係一位律師。

政治立場
佢係香港親中派一員，喺2014年有份贊助慶祝中國65週年嘅官方國慶晚會。

選舉經歷
喺2017年香港行政長官選舉，佢支持林鄭月娥。
喺2021年9月，佢成為香港特别行政區選舉委員會教育界當然委員。之後佢喺李家超無提政綱嘅情況下，有份提名李家超參與2022年香港行政長官選舉。
喺北京未經諮詢或香港人同意，大幅度削減立法會直選議席之後嘅2021年香港立法會選舉，佢提名林泳施。
鄭思思

鄭思思（CHENG Sze Sze）係香港記者，2005年香港中文大學新聞學碩士畢業。
鄭思思曾任職香港有線電視記者同香港電台節目鏗鏘集編導。其後轉職明報擔任記者。
鄭怡靜

鄭怡靜（英文：Cheng I-Ching，1992年2月15號—）係臺灣嘅乒乓波運動員。
鄭惠玉

鄭惠玉（英文名：Zoe Tay，1968年1月10號—）係新加坡女藝人，籍貫潮州，因為不時登上頂尖周刊嘅封面人物同埋喺娛樂圈嘅地位，而享有千面女郎、加利谷山女王同封面女郎嘅美譽；佢而家係新傳媒私人有限公司旗下經紀合約藝人。

攞過嘅獎
佢喺1994年至2003年，連續10次獲得紅星大獎十大最受歡迎藝人，而且喺第一位獲得超級紅星嘅女藝人，仲係3屆新加坡視后。
鄭思維

鄭思維（粵音：zeng6 si1 wai4，1997年2月26號—）係嚟自中國嘅羽毛球員，右手揸拍，至叻係打混雙，同黃雅瓊自喺2017年開始就一路噉拍住上。佢喺浙江溫州度出世，喺2016年嗰陣參加咗東京奧運，不過輸咗畀同樣嚟自中國嘅王懿律同埋黃東萍淨係攞到銀牌。2024年嗰陣又試參加巴黎奧運，卒之攞到金牌。。
鄭恩宇

鄭恩宇（韓文：정은우，1986年4月10號—）係韓國男演員，原名鄭東鎮。
佢係以原名出道，後嚟先改名叫鄭恩宇。
複數

數學上複數係一個可以用 嚟表示嘅數，同都係實數，而係單位虛數，符合。
叫複數嘅實部，而  叫做虛部。當  嗰陣，個數就係，即係實數； 嘅話，就叫複數；如果  而 ，就叫純虛數。一個複數  嘅實部又可以寫成 ，虛部又可以寫成 。
舉個例， 係複數（亦係虛數），而實部係 ，虛部係 ； 係純虛數。又可以寫成 、。
複數亦都可以用  嘅形式表達， 係半徑， 係傾角。當傾角等於 ° 嘅倍數時，係一個實數；而其他角度時（）就係虛數。
複數可以加、減、乘、除，同實數一樣，用數學嘅語言嚟講複數集形成一個場，不過就有深刻啲嘅特性。例如，唔係每個實系數多項式都有實數根（簡稱實根），而複數根（簡稱複根）就個個都有（代數基本定理），呢個性質叫做代數封閉。亦即係話，複數係實數嘅閉包。
歷史上，數學家係因為解三次方程式而發現複數嘅，佢哋用 Cardano 公式嚟解方程，發現套用公式嗰陣個開方入邊成日都有負數，甚至係連條三次方程有三個實解嗰陣啲中途步驟都會出現開方負數。

表示形式
直角座標形式：
同都係實數，而係單位虛數，符合。
叫複數嘅實部，而  叫做虛部。
極座標形式：
係半徑， 係傾角。

性質
0 屬於實數。
虛數冇咗三一律，即係冇得好似實數噉比較大細，準確嚟講，喺複數呢個集上邊唔存在一個同複數加法、乘法相容嘅全序關係。
共軛複數係指兩個複數嘅實部一樣，而虛部互為相反數，即係  同 ；或者半徑一樣，傾角相反，即係  同 。當一個複數  嘅時候，佢嘅共軛複數可以喺上邊加一條線，以  表示。
複節奏

複節奏（polyrhythm）係指一首音樂唔同部份用唔同嘅節奏，例如高音用 3/4 拍嘅節奏，而低音部分用 2/4 拍嘅節奏噉。
複翅亞群

新生翅亞群（Polyneoptera），粵文又有叫複翅亞群，係昆蟲綱下嘅一個分類，包括新翅下綱嘅一柞物種。呢柞物種唔會經歷變態嘅過程（啱啱出世嘅），而佢哋嘅翼喺成長過程當中會向外生。
複微分方程

複微分方程（complex differential equation，CDE）係微分方程一種，指條方程嘅答案係複數嘅函數。
複眼

複眼（粵音：fuk1 ngaan5）係節肢動物嘅視覺器官。一隻複眼由數以千計嘅小眼組成，每隻小眼都係一粒獨立嘅感光單位，獨自有自己嘅感光細胞。而隻動物最後感知到嘅會係呢啲複眼形成嘅結合影像。同一般嘅眼比起嚟，複眼解像度低，但望到嘅角度就好闊，而且能夠探測速度快嘅郁動。
複式2人世界

《複式2人世界》係套美國嘅電影，片長89分鐘，2003年上畫，票房有19,322,135美金。
複本位制

複本位制（bimetallism）係指以「值幾多金」同「值幾多銀」做基準衡量一種錢嘅價值嘅做法。
複製

複製係將一樣嘢通過一啲方式製作成相同嘅一份或者多份嘅行為，譬如一張紙嘅文字，可以用筆抄寫或者影印機去複製。複製咗嘅內容叫副本或者複本。
蔓馬纓丹

蔓馬纓丹（粵拼：maan6 maa5 jing1 daan1；學名：Lantana montevidensis），又嗌細葉馬纓丹，係馬鞭草科馬纓丹屬嘅常綠灌木或半藤狀灌木，原產南美洲熱帶地區，而家喺全球各地熱帶地區都可以搵到。

樣
枝有軟毛，向下沊。葉對生，有羽狀脈，基部突然變窄，搓佢會有臭味。花紫色，屬頭狀花序；每個月都有花開。果屬毬果，生時綠，熟時轉黑。

用途
植株多數用嚟做花壇同地被植物，唔理係部分種植定成片種植，都可以形成彩色條帶。
蔗汁

蔗汁係用蔗榨出嚟嘅嘢飲，帶有蔗嘅清甜味，響東南亞、台灣同香港都幾流行。
蔗糖

蔗糖，係蔗或者甜菜煉出來嘅糖，係一種雙醣（葡萄糖+果糖），化學成分有蔗醣。蔗糖係最常見嘅糖，可以再煉出白糖、砂糖、黃糖、冰糖等等。

幾時開始有
甘蔗嘅原產地可能係新畿內亞，之後傳到去南洋群島同埋印度。喺公元前三世紀嗰陣由東南亞或東印度傳去中國嘅南部，當時嘅人都有飲蔗汁，《楚辭·招魂》入面都有提到，當時嘅人叫蔗汁做「柘漿」。
蓮黛卡達

蓮黛卡達（Lynda Carter，本名叫Lynda Jean Cordova Carter，1951年7月24號—）係一名女演員、歌手、作歌人、模特兒，而且係1972年美國世界小姐（英文：Miss World USA 1972）選美大賽嘅冠軍保持者。
佢最出名喺美國電視劇《神奇女俠》做女主角，扮演Diana Prince（英文：Diana Prince）/神奇女俠。套劇集係改編DC漫畫嘅同名超級英雄角色，喺1975年至1979年播放。
蓼科

蓼科（Polygonaceae）係雙子葉植物綱石竹目下嘅一個科，有約莫48個屬1200個品種。
蔗

蔗（粵拼：ze3；學名：Saccharum officinarum），又叫甘蔗（gam1 ze3）、醣蔗（tong4 ze3）、薯蔗（syu4 ze3）、黃皮菓蔗（wong4 pei4 gwo2 ze3），係禾本科甘蔗屬嘅長年生高大實心草本植物，喺全球嘅南緯33°到北緯33°之間嘅地區（尤其係低緯度地區）都可以搵到。

樣
根狀梗粗而發達，梗高3～5m，圓柱，有20～40節；其中下半部分短而粗，節上有芽；每節間實心，出面披蠟粉，有紫、紅、黃綠等色。葉叢生，樣靚到既似劍又似粟米葉，長1m，闊4～6cm，冇毛；中脈白，比較粗，葉邊粗糙，有鋸齒。花屬圓錐花序，比較大，長大概5dm，花序軸節間同細穗柄間冇毛，樣似橢圓形，長35～40絲米。果屬穎果，好細粒，樣似橢圓或蛋形。

適應環境
植株多數生喺深而厚，疏鬆、靚泥地方。

用途
佢條稈纖維含有好豐富嘅蔗醣，可以用嚟整蔗糖，因為梗有12～15%嘅蔗醣。另外，佢嘅梗可以劈開批咗皮嚟生食同整蔗汁，亦有補充醣分、健脾利尿、潤腸通便嘅功效。但係發咗髦或患咗高血糖啲人唔好食。

人類文化
蔗喺粵語地區文化當中有一句相關嘅俗語叫做“掂過碌蔗”，意為「事情發展得順順利利」。
蓮麻坑遊樂場

蓮麻坑遊樂場（英文：Lin Ma Hang Playground）係香港一公園同遊樂場，喺打鼓嶺蓮麻坑路蓮麻坑，好近邊境禁區，行政上歸北區。設施有羽毛球場。
蔓地莓屬

蔓地莓屬（粵拼：maan6 dei6 mui4 suk6，學名：Epigaea）係杜鵑花目杜鵑花科嘅一個屬。
英雄本色III夕陽之歌

《英雄本色III夕陽之歌》（英文：A Better Tomorrow III），係1989年香港電影，《英雄本色II》嘅續作，由徐克執導，周潤發、梅艷芳、梁家輝主演。電影主題曲係《夕陽之歌》。
英雄射擊遊戲

英雄射擊遊戲（粵拼：jing1 hung4 se6 gik1 jau4 hei3）係指強調英雄角色嘅射擊遊戲，啲角色通常有固定嘅異能，玩家冇得自由組裝自己嘅角色。。

概論
睇埋：射擊遊戲同英雄
技能指一個遊戲角色可以使用嘅異能，喺動作遊戲同 RPG 都會出現，例如一隻射擊遊戲可能會每個角色准有兩個技能可以用，每位玩家喺設計自己嘅角色嗰陣可以由成隻遊戲嗰成幾十種技能當中，揀兩種啱自己戰鬥風格嘅嚟用，而唔同配搭能夠造出唔同嘅戰術玩法；不過典型嘅英雄射擊遊戲就唔同，呢啲遊戲嘅做法係有一班由製作組事先設計好嘅角色，當中每一個嘅技能配搭（kit）係定死咗郁唔到嘅，雖然玩家冇得完全自由噉揀想用嘅技能，但呢種做法往往會令隻遊戲有一班有獨特個性嘅角色。

作品
睇埋：絕地要塞 2
例子可以睇睇《絕地要塞 2》、《鬥陣特攻》同埋《Apex 英雄》。
英雄救美

英雄救美（粵音：jing1 hung4 gau3 mei5）係世界文學裏面嘅一個經典橋段、表現手法。講一個後生靚女（美人）俾奸角捉咗，困埋，等英雄（通常係男人）去救佢。奸角可以係壞人或怪獸，打敗奸角救出靚女，就「贏得美人歸」（同靚女結婚）。喺小說、漫畫、電影、電視劇、舞台劇、廣播劇、 遊戲等創作之中成日用。
呢條橋一早已經喺古希臘嘅劇本出現，古印度嘅《羅摩衍那》有悉多美女等人救。波斯嘅《天方夜談》裏頭《黑馬》古仔，波斯王子就去救公主，近代嘅童話《長髮姑娘》嘅最為人熟悉，長髮妹 Rapunzel 俾個女人困喺個塔度，畀白馬王子救出嚟。而到咗電影、電視、漫畫、網絡遊戲嘅年代，呢條橋真係用到爛，大把人話老套。
英雄本色3

《英雄本色3》（英文：Max Payne 3）係第三人稱射擊電子遊戲英雄本色系列嘅第3個主線系列作品，2012年推出。
英雄掌上野荼薇

《英雄掌上野荼薇》（英文：The Hero and the Concubine）係喺1962年嘅一部黑白古裝粵劇片，由馮志剛執導，鄧碧雲、鳳凰女主演。

情節
建文帝微服出巡，遇到皇子二奎嘅戀人野荼薇，於是帶佢她回宮。太后想殺兇殘嘅二奎，但係建文帝唔忍心，只係將二奎逐出關。二奎報仇心切，同燕國公主成親之後，發兵攻打宋國，重奪江山。荼薇為咗救國，諗計偷走玉璽，令二奎一敗塗地，重傷而死，荼薇亦都自刎殉情。
英雄本色2

《英雄本色2》（英文：Max Payne 2: The Fall of Max Payne）係第三人稱射擊電子遊戲英雄本色系列嘅第2個主線系列作品，2003年推出。
西貢

西貢，又叫西貢市、西貢墟，係香港東邊一個市鎮。因為佢係周邊鄉村嘅中心，所以附近一帶都叫西貢。西貢靠近西貢海，係水上人聚集嘅地方。
西貢出名食海鮮，但係座落喺西貢嘅大多數都係舊樓。
西貢獨特嘅地理環境，令佢成為今日嘅「香港後花園」，但呢個花園喺唔同時期，都發揮住不同嘅貢獻。

史
喺抗日戰爭期間，西貢地區高低起伏嘅山巒同埋眾多嘅海灣，掩護住港九獨立大隊嘅游擊戰士，襲擊日軍，拯救香港人。呢個游擊隊喺多次突襲同搶救行動中立下功績。西貢斬竹灣有座「抗日英烈紀念碑」，標誌住西貢居民同抗日歷史之間嘅密切關係，而「港九獨立大隊老游擊戰士聯誼會」嘅成立，亦都確定咗西貢抗日老戰士嘅貢獻。正因為咁，西貢成為研究香港日治時期歷史嘅一個重要地點。
西貢係個都市同郊區共存嘅社區，但都市化對西貢傳統居民就產生咗好大嘅衝擊。隨著1960年代香港漁、農業日漸衰落，好多年青嘅村民搬咗出市區，甚至國外生活，好多村落都只淨低一啲老人家，同一啲由市區搬入嚟嘅租客。不過移民外國嘅同喺市區搵食嘅村民都同留返喺村入面住嘅親人，保持住緊密嘅聯繫，每逢喜慶、節日同神誕活動都會返嚟參與慶祝活動。因為咁，喺西貢地區傳統嘅地方文化仍然發揮住重要嘅凝聚力量，並且具有連繫城鄉嘅作用。
西貝尚子

西貝尚子（1969年1月22號—）係日本足球員，踢守門員，曾經喺1999年為日本女子足球代表隊出場2次。佢代表日本參加過1999年FIFA女子世界盃。
西貢公共圖書館

西貢公共圖書館（英文：Sai Kung Public Library）係香港一間公共圖書館，喺西貢貢市親民街34號西貢政府合署五樓。
西貒科

西貒科（學名：Tayassuidae） 屬於中小型偶蹄目動物，係生活喺美洲大陸嘅豬形亞目動物。
西貢區

西貢區係香港其中一個地方行政區，位於新界東部沿海，總面積12,680公頃，係香港面積第二大嘅區。由於呢個區好多地方都冇開發，西貢被譽為香港嘅後花園。
西貢區嘅範圍包括西貢半島南部、清水灣半島、將軍澳新市鎮以及東面水域嘅七十幾個島。喺2006年西貢區人口有406,442人，絕大部分都住喺將軍澳新市鎮。

地理
西貢公眾碼頭
西貢區喺地理上可分為「西貢及西貢鄉郊」同埋「將軍澳及清水灣半島」兩部份。
「西貢及西貢鄉郊」包括西貢市、白沙灣、波羅輋、井欄樹、壁屋、大網仔、北潭涌、蠔涌、萬宜水庫等地。
「將軍澳及清水灣半島」包括大埔仔、將軍澳、坑口、調景嶺、茅湖仔、清水灣、布袋澳、大赤沙、小赤沙等地。
由於歷史分區嘅原因，位於半島上嘅西貢北地區（包括北潭坳、黃石碼頭、海下灣、以及位於西沙路沿線嘅十四鄉、泥涌等地），係由大埔區管。
睇 • 論 • 改 • 歷香港特別行政區政區國別：中華人民共和國香港島中西區 - 灣仔區 - 東區 - 南區九龍東黃大仙區 - 觀塘區九龍西深水埗區 - 油尖旺區 - 九龍城區新界東北區 - 大埔區 - 沙田區 - 西貢區新界西元朗區 - 屯門區 - 荃灣區 - 葵青區 - 離島區
西貢公路

西貢公路（英文：Hiram's Highway）係香港一條公路，一邊係清水灣道同科技大學道迴旋處，另一邊係西貢市中心。雖然英文叫「Highway」，但唔係真正嘅高速公路。呢條係西貢區出入市區嘅最主要通道。
西貢北

西貢北係香港西貢半島嘅北面部份，行政上屬大埔區，地方包括北潭坳、黃石碼頭、海下灣、十四鄉同泥涌等等。因為過去呢區同大埔區關係比較密切，有街渡連接兩區，所以歸入大埔區而唔係西貢區。
連香樹科

連香樹科（學名：Cercidiphyllaceae）係被子植物門虎耳草目嘅一個科。
連雀

連雀係連雀科連雀屬嘅一種雀，亦係中國常見嘅籠雀，經過訓練可以用口擔咭紙同銀仔等等雜技。
連音

連音（tuplet）喺音樂上係指將一下拍子分做時值相同嘅若干部份，而份數通常係唔可以用二整除嘅，即係分出嚟嘅時值唔會有第種方法可以寫得出。最常見嘅係三連音（triplet）。
例如以下呢段節奏噉，
段嘢有 5 拍，第二拍分做三橛（triplet），第四拍分做五橛（quintuplet）。
連鎮恩

連鎮恩係香港親中派政治人物。

選舉經歷
喺2021年9月，佢成為香港特别行政區選舉委員會同鄉社團委員。
連震東

連震東（1904年4月23號—1986年12月1號）係台灣政治人，字定一，臺灣臺南市中西區人，「半山仔」派嘅代表之一，親近中央俱樂部，曾經做過內政部部長。佢係歷史學家連橫個仔、前國民黨主席連戰老豆。
連龍

連龍（粵拼：lin4 lung4；簡化字：连龙；1964年—2017年1月15號）係中國大陸嘅警官，新疆喀什人。1994年加入中華人民共和國軍隊，1999年加入阿圖什差館做差人，曾經喺2007年到阿克陶參加帕米爾高原反恐行動而出名。
2017年1月15號凌晨，佢喺烏魯木齊因為突發心臟病同腦出血死咗，終年43歲。
逯佳境

逯佳境（1989年11月18號—）係中華人民共和國女子網球手，遼寧瀋陽出世。

球員生涯
逯佳境係右手揸拍（雙手反手），6歲開始接觸網球。
醫好伯賽大嘅盲人

醫好伯賽大嘅盲人係《聖經》記載耶穌嘅神蹟之一，記載喺《馬可福音》8章22-26節。

聖經譯文
「
佢哋嚟到伯賽大，有人帶一個盲人過嚟，要求耶穌摸佢。耶穌拉住盲人隻手，帶佢去村外，先吐口水喺佢嘅眼上面，為佢按手，問佢：「你睇到啲乜？」佢抬起頭望，話：「我睇到人，佢哋好似樹木，行嚟行去。」跟住耶穌又將手放喺佢嘅眼上面，佢定睛一睇，視力完全恢復，每樣嘢都睇得清楚。耶穌叫佢返屋企，話：「唔好再入嗰條村。」
」

概覽
喺伯賽大醫好嘅盲人佢可能信心唔夠，耶穌按手喺佢身上，最初唔係能夠完全睇得見，耶穌再按手喺佢嘅眼上面，先至完全康復。呢個係耶穌唯一漸進嘅神蹟，其他嘅神蹟都係即刻完成。
醫好俾鬼附身嘅啞吧

醫好俾鬼附身嘅啞吧係《聖經》記載耶穌趕鬼嘅神蹟之一，記載喺《馬太福音》9章32-34節。

聖經譯文
「
佢哋出去嘅時候，有人將一個俾鬼附身嘅啞吧帶到耶穌面來。鬼趕咗出去之後，啞巴就講到嘢。群眾都好驚訝，話：「喺以色列，從未見過噉樣嘅事。」但係法利賽人話：「佢係靠鬼王趕鬼嘅。」
」

概覽
福音書通常用「鬼附身」嚟形容病症嘅嚴重，已經遠超過當時醫生醫治能力嘅範圍。因此，當時嘅人見到呢種病醫返好之後，佢哋嘅反應就係「從未見過噉樣嘅事」。」作者喺描述耶穌有噉樣嘅力量醫治盲眼、聾啞嘅人，甚至令到死人復活，耶穌就係先知所預言嘅彌賽亞。
醣化學

醣化學（英文：carbohydrate chemistry）係化學嘅一個子領域，專門研究碳水化合物嘅化學特性。
醫好十個麻瘋病人

醫好十個麻瘋病人係《聖經》記載耶穌嘅神蹟之一，記載喺《路加福音》17章11-19節，耶穌喺耶路撒冷嘅路途上遇到十個麻瘋病人，耶穌醫好佢哋，但係之後只有一個人返嚟多謝耶穌。

聖經譯文
「
耶穌去耶路撒冷，經過撒瑪利亞同加利利中間嘅地區。佢入去一條村嘅時候，有十個麻瘋病人迎面而嚟，遠遠噉企喺度，大聲話：「耶穌，老師呀，可憐我哋啦！」耶穌睇見，就對佢哋話：「你哋去，將身體俾祭司檢查。」佢哋去嘅時候就潔淨咗。其中有一個睇見自己已經好返，就返嚟大聲歸榮耀頌讚上帝，又跪喺耶穌腳前感謝佢。呢個人係撒瑪利亞人。耶穌回答話：「得到醫治嘅唔係有十個人咩？另外九個喺邊度呢？除咗呢個外族人，再冇其他人返嚟歸榮耀畀上帝呀？」於是耶穌對嗰個人話：「起身，去啦，你嘅信心救咗你！」
」

概覽
當耶穌沿住加利利同撒馬利亞嘅邊界行走，遇上十個痳瘋病人。按照當時律法規定，佢哋必須保持距離，因此佢哋唔敢靠近人群，只能夠遠遠噉大聲呼叫，求耶穌憐憫。可以知這一班麻瘋病人嘅孤單同隔絕。喺呢十個麻瘋病人之中，至少有一個係撒馬利亞人。喺呢度俾我哋睇出有關生命嘅大原則；就係因為大家都有共同嘅不幸遭遇，而溝通咗種族同國家嘅界限。原來猶太人同撒馬利亞人大家都有冤仇，互不來往。但係因為有同病相憐嘅遭遇，已經唔再計較種族間嘅仇恨。
耶穌雖然對佢哋嘅呼喊聲作出回應，但係冇摸或接近佢哋，只向佢哋發出一個簡單嘅命令：要佢哋去將自己嘅身體俾祭司檢查。呢個係麻瘋病人得到醫治之後嘅正常手續。祭司係扮演健康檢查者嘅角色，證實佢哋已經好返。耶穌並冇對佢哋話：「你哋得到醫治喇！」而係要求佢哋採取信心嘅行動，順服而得醫治。
十個得到醫治嘅人，只有一個返嚟感謝耶穌。可以見到人嘅忘恩負義，喺現實生活裏面，都有唔少呢個情況。耶穌好快噉指出，嗰個返嚟感謝嘅唔係猶太人，而係外族人。外邦人因為有信心而比猶太人更能夠得到上帝嘅義。
醣

醣（粵拼：tong4，saccharide），又叫做碳水化合物（carbohydrate），係由碳、氫同氧三種元素所組成嘅有機物質。廣泛分布喺生物體入面。
醣係人體重要嘅營養素，因為佢可以為人體提供能量。

名
醣係民國時化學造字，因爲醣類唔多唔少都帶甜味，見於糖。
碳水化合物（carbohydrate）呢個名嘅由來，係科學家原先發現醣嘅分子式能夠寫成Cn(H2O)m，就因此以為係碳同水嘅化合物，但係後來嘅發現，證明咗好多醣並唔合乎呢個分子式。例如鼠李醣（C6H12O5）。有啲符合呢條分子式嘅並唔係醣，例如甲醛（CH2O）。
醣蛋白

醣蛋白（英文：Glycoprotein），或者寫做糖蛋白，係種含有低聚醣鏈嘅蛋白質，兩者之間由共價鍵連住。
醫好兩個盲人

醫好兩個盲人係《聖經》記載耶穌嘅神蹟之一，記載喺《馬太福音》9章27-31節。

聖經譯文
「
耶穌喺嗰度向前走，有兩個盲人跟住佢，大聲叫話：「大衛嘅子孫，可憐我哋啦！」耶穌入咗屋，兩個盲人就嚟到佢面前。耶穌話：「你哋信唔信我能夠做呢件事？」佢哋答：「主呀，我哋信。」耶穌就摸佢哋嘅眼，話：「照你哋嘅信心為你哋成全喇。」佢哋嘅眼就開咗。耶穌鄭重噉吩咐佢哋話：「你哋要小心，唔可俾人知道。」但係佢哋出去之後，竟然將佢嘅事傳遍喺嗰一帶嘅地方。
」

概覽
耶穌離開咗睚魯嘅屋企，打算返去自己住嘅地方，有兩個盲人嚟要求耶穌醫治佢哋嘅眼睛。耶穌要佢哋有信心，然後醫好咗佢哋。